**Görgei Artúr 1849. április 17. és 19. között Léván nyomtatott kiáltványának eredeti szövege:**

*A magyar hadsereg főparancsnoka a néphez*

*A magyar hadsereg előre halad. Az igazság istene a szent ügynek adja győzelmeit, s amerre a szabadság zászlója leng, az önkény zsoldosai, a népnyomorgatók szolgái futnak fegyvereink előtt.*

*De midőn vitéz seregem a nép szabadságáért vív, nem lehetett azon szerencsétlenekről elfeledkeznem, kiket a harcz viszálya az ellenség kezébe ejtett foglyokul, mert ellenségeink, hogy igazságtalanságuk mértékét tetézzék, a**vademberektől is szentül tartott általános népjogok tiprásával foglyainkon legdurvább embertelenséget követnek el, míg mi az osztrák foglyok iránt mind azon tekintetekkel vagyunk, melylyet a szerencsétlenség mívelt emberektől igénybe vehet. Én ezért következő felszólítást küldtem.*

*A magyar országba beütött cs. kir. osztrák hadsereg főparancsnokának magyar országban ott, ahol.*

*Méltó bosszankodással hallja a törvényes szabadságáért vívó magyar kor hon kormánya, hogy míg mi részünkről az osztrák tisztek és legények iránt mind azon tekintetekkel vagyunk melylyekkel minden derék vitéz fegyvertelen és ennélfogva védtelen ellensége iránt, mint ember viseltetni tartozik – addig osztrák részről a magyar hadifoglyok, tisztek szintúgy mint*

*legények, olly sorsnak kitevék, melylyel a legszigorúbb törvények a legsúlyosabb bűnözőket sem illetik.*

*Mind azon proclamatiók, számkiűzetések, közigazgatási és úgynevezett ....lati intézkedések után, melylyekkel a magyar országba beütött cs. k. osztrák hadsereg főparancsnoka - mind azoknak várakozása ellen, kik lovagias jellemében hittek – eddig Herostrates dicsőségét meg.... megörökíteni akarva látszott, jobbat ugyan szánandó hadifoglyaink részére nem várhatunk, mégis fellázadt minden emberi érzelem azon borzasztó tényeknek szemtanúk általi bebizonyulására, melyekért vad rablók elpirulnának, de melylyeket egy fővezér elkövetni nem pirult és nem pirul, tetteinek hitványságát azon üres és szemfényvesztő nyilatkozatok által palástolván, hogy gyalázatosságai elvetemült státusbűnösök elleni törvényes lépéseknél nem egyebek.*

*E szívlázító bizonyosság arra kényszerít, hogy nemesb érzelmünk ellenére azon természetes jogelv szerint »szem szemért, fog fogért«, mi a magyar országba beütött cs. kir. osztrák hadsereg főparancsnokának következő két választható utat adjuk tisztán elibe:*

*Vagy ád a magyar országba beütött cs. kir. osztrák hadsereg főparancsnoka bezárólag 20-ik Áprilisig 1849. keze aláírásával biztosított részletes, a népek általános jogain alapuló nyilatkozatot arról, mikép akarnak részükről a magyar hadifoglyokkal bánni, s akkor e nyilatkozat számunkra is szabályzatul szolgáland az osztrák hadifoglyokkal bánásmódra:*

*Vagy a nevezett főparancsnok e felszólításra sem felel, a mint hogy eddigelé győzelmi elbizakodásában méltósága alatt lenni hitte akármi felszólításunkra felelni: akkor minden osztrák foglyok, tábornokok, törzs- és főtisztek közkatona-illetményre tétetnek, velök mint közrabokkal fogunk bánni.*

*Ezekhez a nemzet törvényes kormánya meghagyásából még a következőket jegyzem meg:*

***l-ör.*** *Minden magyar fejért három osztrák fej esik.*

***2-or.*** *Minden született vagy csak honosított magyar, ki osztrák szolgálatban ellenünk fegyvert visel, föltétlenül árulói halállal meghalandó.*

***3-or.*** *Magyarország készen áll élethalálrai harcza, mert a nép hosszú türéséből kifogyott, melylyel eddig elnyomói iránt viseltetett.*

##  *Görgei, tábornok*

 *Nyomtatott Léván a tábori sajtóval.*